## Uredba o izmjenama i dopunama Uredbe o Uredu za opće poslove Hrvatskoga sabora i Vlade Republike Hrvatske

### NN 121/2012 (5.11.2012.), Uredba o izmjenama i dopunama Uredbe o Uredu za opće poslove Hrvatskoga sabora i Vlade Republike Hrvatske

VLADA REPUBLIKE HRVATSKE

2628

Na temelju članka 27. stavka 3. Zakona o Vladi Republike Hrvatske (»Narodne novine«, broj 150/2011), članka 63. stavka 2. Zakona o sustavu državne uprave (»Narodne novine«, broj 150/2011), članka 265. stavka 2. Poslovnika Hrvatskoga sabora (»Narodne novine«, br. 71/2000, 129/2000, 117/2001, 6/2002 – pročišćeni tekst, 41/2002, 91/2003, 58/2004, 69/2007, 39/2008, 86/2008, 81/2012 i 113/2012) i članka 2. stavka 2. Odluke o Uredu predsjednika Republike Hrvatske (»Narodne novine«, br. 80/2000, 6/2004, 54/2005, 30/2010 i 107/2011), Vlada Republike Hrvatske je na sjednici održanoj 31. listopada 2012. godine donijela

UREDBU

O IZMJENAMA I DOPUNAMA UREDBE O UREDU ZA OPĆE POSLOVE HRVATSKOGA SABORA I VLADE REPUBLIKE HRVATSKE

I. OPĆE ODREDBE

Članak 1.

U Uredbi o Uredu za opće poslove Hrvatskoga sabora i Vlade Republike Hrvatske (»Narodne novine«, broj 43/2012), u članku 5. dodaje se stavak 10. koji glasi:

»Radom odjeljaka upravljaju voditelji odjeljaka. Voditelji odjeljaka odgovorni su za svoj rad ravnatelju Ureda, zamjeniku ravnatelja Ureda, voditelju službe, voditelju odjela i voditelju pododsjeka.«.

Članak 2.

U članku 6. stavak 1. mijenja se i glasi:

»Unutarnje ustrojstvo Ureda organizirano je kroz službe, odjele, pododsjeke i odjeljke, u kojima poslove obavljaju državni službenici i namještenici.«.

Članak 3.

U članku 7. točki 6. iza podtočke 6.2. dodaju se podtočke 6.2.1. i 6.2.2., a iza podtočke 6.3. dodaju se podtočke 6.3.1. i 6.3.2. koje glase:

»6.2.1. Odjeljak kuharstva

6.2.2. Odjeljak posluživanja

6.3.1. Odjeljak kuharstva

6.3.2. Odjeljak posluživanja«.

Članak 4.

U članku 21. stavku 2. iza podtočke 6.2. dodaju se podtočke 6.2.1. i 6.2.2., a iza podtočke 6.3. dodaju se podtočke 6.3.1. i 6.3.2. koje glase:

»6.2.1. Odjeljak kuharstva

6.2.2. Odjeljak posluživanja

6.3.1. Odjeljak kuharstva

6.3.2. Odjeljak posluživanja«.

Članak 5.

Članak 23. mijenja se i glasi:

»Pododsjek prehrane za potrebe Hrvatskoga sabora pruža ugostiteljske usluge u internom restoranu i buffetima Hrvatskoga sabora i u državnim rezidencijama korisnika Ureda; kontrolira kvalitetu i ispravnost skladištenja namirnica; unapređuje tehnološki proces obrade namirnica i pripreme obroka; surađuje s higijensko-epidemiološkim službama i Zavodom za javno zdravstvo vezano uz kontrolu uzoraka hrane i briseva, te zdravstveno-sanitarnih pregleda radnika u radnom procesu; obavlja obradu dokumenata vezano uz mjesečne obračune kuhinja, kantine i šankova; obavlja i druge poslove iz svog djelokruga rada.

U pododsjeku prehrane za potrebe Hrvatskoga sabora ustrojavaju se:

6.2.1. Odjeljak kuharstva

6.2.2. Odjeljak posluživanja.«.

Članak 6.

Iza članka 23. dodaju se podnaslovi i članci 23.a i 23.b koji glase:

»6.2.1. Odjeljak kuharstva

Članak 23.a

Odjeljak kuharstva sudjeluje u kontroli kvalitete i ispravnosti skladištenja namirnica; sudjeluje u unapređenju tehnološkog procesa obrade namirnica i pripreme obroka; surađuje s higijensko-

-epidemiološkim službama i Zavodom za javno zdravstvo vezano uz kontrolu uzoraka hrane i briseva, te zdravstveno-sanitarnih pregleda radnika u radnom procesu; sudjeluje u obavljanju obrade dokumenata vezano uz mjesečne obračune kuhinja; obavlja i druge poslove iz svog djelokruga rada.

6.2.2. Odjeljak posluživanja

Članak 23.b

Odjeljak posluživanja pruža ugostiteljske usluge u internom restoranu i buffetima Hrvatskoga sabora i u državnim rezidencijama korisnika Ureda; obavlja obradu dokumenata vezano uz mjesečne obračune kantine i šankova; obavlja i druge poslove iz svog djelokruga rada.«.

Članak 7.

Članak 24. mijenja se i glasi:

»Pododsjek prehrane za potrebe Vlade Republike Hrvatske i Vladinih ureda pruža ugostiteljske usluge u internom restoranu i buffetima Vlade Republike Hrvatske i Vladinih ureda i u državnim rezidencijama korisnika Ureda; kontrolira kvalitetu i ispravnost skladištenja namirnica; unapređuje tehnološki proces obrade namirnica i pripreme obroka; surađuje s higijensko-epidemiološkim službama i Zavodom za javno zdravstvo vezano uz kontrolu uzoraka hrane i briseva, te zdravstveno sanitarnih pregleda radnika u radnom procesu; obavlja obradu dokumenata vezano uz mjesečne obračune kuhinja, kantine i šankova; obavlja i druge poslove iz svog djelokruga rada.

U pododsjeku prehrane za potrebe Vlade Republike Hrvatske i Vladinih ureda ustrojavaju se:

6.3.1. Odjeljak kuharstva

6.3.2. Odjeljak posluživanja.«.

Članak 8.

Iza članka 24. dodaju se podnaslovi i članci 24.a i 24.b koji glase:

»6.2.1. Odjeljak kuharstva

Članak 24.a

Odjeljak kuharstva sudjeluje u kontroli kvalitete i ispravnosti skladištenja namirnica; sudjeluje u unapređenju tehnološkog procesa obrade namirnica i pripreme obroka; surađuje s higijensko-

-epidemiološkim službama i Zavodom za javno zdravstvo vezano uz kontrolu uzoraka hrane i briseva, te zdravstveno-sanitarnih pregleda radnika u radnom procesu; sudjeluje u obavljanju obrade dokumenata vezano uz mjesečne obračune kuhinja; obavlja i druge poslove iz svog djelokruga rada.

6.2.2. Odjeljak posluživanja

Članak 24.b

Odjeljak posluživanja pruža ugostiteljske usluge u internom restoranu i buffetima Vlade Republike Hrvatske i Vladinih ureda i u državnim rezidencijama korisnika Ureda; obavlja obradu dokumenata vezano uz mjesečne obračune kantine i šankova; obavlja i druge poslove iz svog djelokruga rada.«.

Članak 9.

Tablica okvirnog broja državnih službenika i namještenika potrebnih za obavljanje poslova iz djelokruga Ureda koja je sastavni dio ove Uredbe, zamjenjuje se novom tablicom.

Članak 10.

Ravnatelj Ureda, u roku od 30 dana od dana stupanja na snagu ove Uredbe, uskladit će Pravilnik o unutarnjem redu Ureda, uz prethodnu suglasnost središnjeg tijela državne uprave nadležnog za službeničke odnose.

Članak 11.

Ova Uredba stupa na snagu danom objave u »Narodnim novinama«.

Klasa: 022-03/12-01/17

Urbroj: 50301-09/06-12-8

Zagreb, 31. listopada 2012.

Predsjednik

Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U UREDU ZA OPĆE POSLOVE HRVATSKOGA SABORA I VLADE REPUBLIKE HRVATSKE

|  |  |
| --- | --- |
| Unutarnje ustrojstvene jedinice Ureda | Broj službenika i namještenika |
| 1. Ravnatelj Ureda | 1 |
| 2. Zamjenik ravnatelja Ureda | 1 |
| 3. Administrativni tajnik ravnatelja Ureda za opće poslove Hrvatskoga sabora i Vlade Republike Hrvatske | 1 |
| 4. Služba za upravljanje ljudskim potencijalima, pravne poslove, poslove pisarnice i pismohrane | 1 |
| neposredno u službi, izvan sustava nižih ustrojstvenih jedinica | 1 |
| 4.1.Odjel za upravljanje ljudskim potencijalima i pravne poslove | 6 |
| 4.2. Odjel za poslove pisarnice i pismohrane | 28 |
| Služba za upravljanje ljudskim potencijalima, pravne poslove, poslove pisarnice i pismohrane – ukupno | 36 |
| 5. Služba za proračun | 8 |
| 6. Služba za računovodstvo | 1 |
| neposredno u službi, izvan sustava nižih ustrojstvenih jedinica | 1 |
| 6.1. Odjel za financijsko-materijalno knjigovodstvo, osobne rashode i devizna plaćanja | 22 |
| 6.2. Odjel za vođenje očevidnika, rukovanje imovinom, inventarom i umjetninama | 8 |
| Služba za računovodstvo – ukupno | 32 |
| 7. Služba za nabavu | 10 |
| 8. Služba za telekomunikacije, informatiku i praćenje rada sjednica Hrvatskoga sabora | 1 |
| 8.1. Odjel za telekomunikacije i praćenje rada sjednica Hrvatskoga sabora | 11 |
| 8.1.1. Pododsjek praćenja rada sjednica Hrvatskoga sabora | 15 |
| 8.1.2. Pododsjek za obavljanje poslova tiskare i knjigovežnice | 12 |
| 8.2. Odjel za informatiku | 7 |
| Služba za telekomunikacije, informatiku i praćenje rada sjednica Hrvatskoga sabora –  ukupno | 46 |
| 9. Služba za opće i tehničke poslove | 1 |
| neposredno u službi, izvan sustava nižih ustrojstvenih jedinica | 4 |
| 9.1. Pododsjek investicijskog i tekućeg održavanja | 72 |
| 9.2. Pododsjek prehrane za potrebe Hrvatskoga sabora | 1 |
| neposredno u pododsjeku, izvan sustava nižih ustrojstvenih jedinica | 1 |
| 9.2.1. Odjeljak kuharstva | 8 |
| 9.2.2. Odjeljak posluživanja | 28 |
| 9.3. Pododsjek prehrane za potrebe Vlade Republike Hrvatske i Vladinih ureda | 1 |
| neposredno u pododsjeku, izvan sustava nižih ustrojstvenih jedinica | 1 |
| 9.3.1. Odjeljak kuharstva | 6 |
| 9.3.2. Odjeljak posluživanja | 22 |
| 9.4. Pododsjek autoservisa | 38 |
| Služba za opće i tehničke poslove – ukupno | 183 |
| UKUPNO: | 318 |

121 05.11.2012 Uredba o izmjenama i dopunama Uredbe o Uredu za opće poslove Hrvatskoga sabora i Vlade Republike Hrvatske

Uredba, NN 121/2012-2628